Sonsondergang: 7 Goue Oomblikke in SA | VroetelVoete
Sonsondergang: 7 Goue Oomblikke in Suid-Afrika
Anje April 29, 2016 1 Comment on Sonsondergang: 7 Goue Oomblikke in Suid-Afrika
Daar is darem maar net iets spesiaal aan ‘n sonsondergang en die manier hoe die son finaal sy hoedjie lig op die horison voor hy die dag groet.
Soos ‘n kunstenaar trippel hy stadig oor die verhoog en vind die kollig op die perfekte uur. Alles staan gereed, towerlandskappe wag in spanning en die gaskunstenaarwolke neem hul plekke in.
“Ligte, kamera, aksie!”, brul die oranje-rooi stem vanaf die horison.
Liriese danspassies vul die kosmos met kwashale en kleurspatsels, dramatiese veranderinge skiet oor van die Weste na die Ooste en die gehoor snak na hul asems. Dit is ‘n ewig-veranderende trefferproduksie, ‘n harmonie van natuur en ‘n simfonie van kleur, maar binne ‘n oogwink verander die hele toneel, in ‘n paar sekondes verander die verhoogstuk en voor jy weet het die son sy hoed gelig en finaal die dag gegroet. Die gehoor is in vervoering, ‘n luidrugtige applous groet die son en gesigte helder op met die wete dat môre se choreografie op ‘n nuwe deuntjie gaan dans.
Die opvoering van die son het ek al vere kere dopgehou; in verskeie seisoene en in verskeie lande, maar kyk, daar is maar net een Afrika son!
Hier is ‘n versameling van ‘n paar van my gunsteling sonsondergang oomblikke, in geen spesifieke orde nie…
Sonsondergang: 7 Goue Oomblikke in Suid Afrika
#1 – D.H Steyn Bridge, Bethulie
#2 – Gamtoosrivier
#3 – De Zeekoe Gasteplaas, Oudtshoorn
#4 – Vallei van Verlatenheid, Graaff-Reinet
#5 – Uniondale
#6 – Hawe, Gansbaai
#7 – Piekenierskloofpas
Blog, Natuur, Suid-Afrika, Uncategorized Afrikaans, reis, sonsondergang, Suid-Afrika
← Addo Nasionale Park – ‘n Olifant Mekka Op die Weskuspad na Piekenierskloof →
One thought on “Sonsondergang: 7 Goue Oomblikke in Suid-Afrika”
Danita Ferreira April 30, 2016 at 6:21 am
Sien uit daarna om jou te volg, kyk ook op ons Voetsac fb vir interressante hikes wat ons doen